Kø, glatte veier, snø og kraftig vind
Iphone/Ipad, Android ...eller sjekk pent.no Onsdag ettermiddag er det lange køer på E6 ved Minnesund, trafikken står mer eller mindre stille. Bilder tatt ved Minnesundbrua viser flere biler som står bom fast. Kl. 14.20 var flere biler involvert i en kjedekolisjon på E6 nord for Bergkrysset. - Det var fire til fem biler involvert, og det er trolig bare personskader, sier Per Stenslet i Romerike politidistrikt Også fra Sandvika mot Sollihøgda er det forsinkelser. For oppdatert reisetider hvert femte minutt, se denne siden hos Vegvesenet. Trafikken flyter bedre ellers i landet. Gudbrandsdalen politidistrikt melder blant annet om fin flyt i trafikken. Men sterk vind betyr kolonnekjøring på riksvei 7 over Hardangervidda, og fylkesvei 45 er stengt både i Rogaland og Vest-Agder. Riksvei 13 over Vikafjell er det kolonnekjøring på grunn av uvær, opplyser Statens vegvesen. E16 på Filefjell er åpen for trafikk. Også E134 over Haukelifjell er åpen, men her er det fare for glatte partier. Spesielt i Hordaland anbefales bilførere i påskemodus om å være ekstra oppmerksomme. – Været er ikke veldig bra her, og folk bør være forsiktig på veiene. Det er glatt, mye vind, og helt oppe til sterk kuling i fjellet, sier vakthavende meteorolog i Bergen Arnstein Tjøstheim til VG. Værtypen gjelder for hele Hordaland fylke, og det er varslet sludd og snø i lavtliggende strøk. Vinden vil avta i løpet av ettermiddagen, ifølge Meteorologisk institutt. Hvem tar styringen?Kona bør kjøre, mener NAF!På Øst- og Sørlandet er det ikke like ille, ifølge meteorologene. – Det ligger an til å bli stort sett fint hele påsken. Selv om det ikke blir spesielt varme dager, så vil det være sol storparten av dagene. Mange steder kan få temperaturer opptil 8 – 9 grader, sier vakthavende meteorolog Øyvind Johnsen. Han sier derimot at nettene kan bli ganske kalde, og at flere steder kan få kraftig vind – snø blir de også. – De fleste fjellområdene vil få noe snø. Det gjelder helt fra Dovre i nord og sørover mot Setesdalen. Sør for Jotunheimen kan det komme opp i kuling, sier Johnsen. Hardangerveien v/Grimesvingane. Ein bil har havna på taket, ligg i vegbana. Truleg ikkje personskade. Politiet er på veg. Glatt føre. — Hordalandpolitiops (@Hordalandpoliti)01.04.15, 05:20 E39 i Sogn og Fjordane: Snøvær skaper glatte veier, og en bil har kjørt i autovernet ved Vadheim i Høyanger. #NRKTrafikk — NRK Trafikk (@NRKTrafikk)01.04.15, 10:01 Klar for ferie?Sånn blir påskeværet!Man kan også regne med å treffe på Utrykningspolitiet. – Vi har prioritert vår innsats på de veiene hvor folk ferdes, sier UP-sjefen. Onsdag før skjærtorsdag og andre påskedag er dager du må være forberedt på mye trafikk på veiene. – Vi er mer på feriedestinasjonene og rundt påskeområdene og utfartsområdene til fjells, enn vi normalt er. Ellers har vi den samme oppmerksomheten på kjøreatferden som vi har ellers i året, sier UP-sjef Runar Karlsen til NRK.Pressesjef Kjell Bjørn Vinje i Statens vegvesen henviser til Veitrafikksentralen på spørsmål om hvordan påsketrafikken vil bli i dag. Men han har noen overordnede oppfordringer å komme med til alle som har tenkt seg ut på veiene. 1. Bruk hodet. Planlegg turen, spesielt om du skal over fjellet. 2. Vær forberedt på at været kan skifte fort. Selv om det er vår og deilig i lavlandet kan det fortsatt være full vinter i fjellet. Det er kalde netter, som betyr at det fortsatt er minusgrader og is i skyggepartier morgen og kveld. 3. Flyt med trafikken enn å ha en aggressiv kjørestil. Det er bedre å komme frem litt senere enn ikke i det hele tatt – mange har det uforståelig travelt. Du kan lese alle veivesenets tips om påsketrafikken her!Lenger nord har det vært en relativt fuktig værtype i morgentimene, og dette vil stort sett fortsette utover dagen. – Det vil komme regnbyger langs kysten, og sluddbyger i indre strøk. Dette gjelder stort sett alle områder med unntak av Troms, Vest-Finnmark og Helgeland, sier meteorolog Stine Karlsen Gya. Det er meldt om plussgrader på flere steder, men ikke noe om vanskelige kjøreforhold. Meteorologen utelukker ikke at dette kan skifte om i løpet av natten. – I indre strøk og på Finnmarksvidda er det meldt om nullføre på nattetid. Det har vært et generelt fuktig vær i nord, og det er mulig det kan fryse litt på iløpet natten hvor det er minusgrader. Dette er stort sett Finnmarksvidda og indre del av Troms, sier Gya.
Køen står allerede enkelte steder, og sterk vind betyr kollonnekjøring og stengte veier.